paragraph_text: Iako je Bernie Ecclestone priznao da je odbio Vijetnam koji je 2016. htio ući u F1 kalendar, novi vlasnici Liberty Media, koja je Formulu 1 preuzela krajem 2016., dugo su vremena govorili kako bi voljeli vidjeti Formulu 1 u toj zemlju, a službena potvrda stigla je u studenom 2018.<ref> Formula 1 potvrdila Vijetnam za F1 kalendar 2020. MaxF1 Objavljeno 7. studenog 2018. Pristupljeno 23. rujna 2019. Uoči očekivanog ulaska ove zemlje u kalendar Formule 1, Red Bull Racing je održao F1 demonstraciju na ulicama Ho Chi Minha u Vijetnamu, a David Coulthard je zabavljao publiku vozeći Red Bull RB7 iz 2011. na kišnim Pirellijevim gumama, u svojoj prvoj vožnji F1 bolida nakon 18 mjeseci.<ref> David Coulthard i Martin Garrix zvijezde Red Bullove F1 demonstracije u Vijetnamu MaxF1 Objavljeno 6. svibnja 2018. Pristupljeno 23. rujna 2019. Prva utrka se trebala voziti 5. travnja kao treća utrka u sezoni 2020. No zbog pandemije koronavirusa, FIA je 13. ožujka 2020. odgodila utrku.<ref> F1 odgodila drugu i treću utrku prvenstva u Bahrainu i Vijetnamu MaxF1 Objavljeno 13. ožujka 2020. Pristupljeno 24. siječnja 2021. Kasnije u sezoni, gradonačelnik Hanoija Nguyen Duc Chung rekao je da će raspraviti o mogućnosti organiziranja utrke na kraju studenoga,<ref> VN Vijetnama mogla bi se održati u studenom MaxF1 Objavljeno 7. srpnja 2020. Pristupljeno 24. siječnja 2021. no 16. listopada stigla je vijest da je Velika nagrada Vijetnama i službeno otkazana.<ref> VN Vijetnama i službeno otkazana F1Puls Objavljeno 16. listopada 2020. Pristupljeno 24. siječnja 2021. Utrka je nakon toga bila planirana za 2021., no krajem 2020., gradonačelnik Hanoija Nguyen Duc Chung, uhićen je zbog korupcije i navodnog prisvajanja dokumenata koji su sadržavali državne tajne. Premda slučaj nije bio povezan s Formulom 1 i Velikom nagradom Vijetnama, FIA je odgodila utrku, pošto je Chung bio ključni čovjek u održavanju utrke, a vijetnamske vlasti rekle su vodstvu Formule 1 da vlada ima druge prioritete, uključujući parlamentarne izbore, pandemiju koronavirusa i oporavak od tajfuna. Trenutno su u tijeku pregovori za održavanjem utrke 2022., no s malim šansama, a pojedini izvori navode kako je moguće da se Velika nagrada Vijetnama neće nikada održati u Formuli 1.<ref> Formula 1 calendar: Vietnamese Grand Prix dropped from 2021 F1 schedule BBC Sport Objavljeno 10. studenog 2020. Pristupljeno 24. siječnja 2021.